
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO KĖDAINIŲ RAJONO SAVIVALDYBĖS 
MIKALOJAUS DAUKŠOS VIEŠAJAI BIBLIOTEKAI

[bookmark: _Hlk215227846]2026 m. rugsėjo 25 d. Nr. TS-209  
Kėdainiai

[bookmark: _Hlk208906614]Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi, 12 straipsnio 5 dalimi, 14 straipsnio 1 dalies 1 punktu, 4 dalimi ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2026 m. gegužės 29 d. sprendimu Nr. TS-155 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, Kėdainių rajono savivaldybės taryba nusprendžia:
1. Perduoti Kėdainių rajono savivaldybės Mikalojaus Daukšos viešajai bibliotekai (kodas 191029361) 20 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias patalpas, nurodytas šio sprendimo priede.
2. Įgalioti Kėdainių rajono savivaldybės turto valdytojus, nurodytus šio sprendimo priede, pasirašyti 1 punkte nurodytų patalpų panaudos sutartis, perdavimo–priėmimo aktus ir informaciją apie sudarytas panaudos sutartis, siekiant paskelbti Savivaldybės interneto svetainėje, pateikti Kėdainių rajono savivaldybės administracijos Turto valdymo skyriui ne vėliau kaip per 1 mėnesį nuo sutarties sudarymo dienos.
3. Šis sprendimas įsigalioja 2027 m. sausio 1 d.
4. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT‑45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.

